............ pont

**E L Ő T E R J E S Z T É S**

1. **Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének

# 1/2021.(II.8.) normatív utasítása alapján

# 2021. március

**Tárgy:** A koronavírus-világjárvány második hulláma által okozott helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendelet módosítása

**Készítette:** …………………………….

dr. Láng Orsolya

vagyonhasznosítási és ingatlan-nyilvántartási osztályvezető

**Egyeztetve:** ............................................

dr. Varga Előd Bendegúz

 alpolgármester

**Látta:** ...........................................

dr. Szalai Tibor

 jegyző

 …………………………...

 dr. Silye Tamás

 jegyzői igazgató

***Nyílt anyag!***

**Tisztelt Képviselő-testület!**

A Budapest Főváros II. Kerületi Önkormányzat Képviselő-testülete – a 478/2020. (XI.3.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat polgármestere Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontjában, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva 2020. november 30. napján fogadta el a koronavírus-világjárvány második hulláma által okozott helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendeletet, mely 2020. december 1. napján lépett hatályba.

A rendelet 2021. február 1. napjától hatályos 4. és 5. §-a az alábbiak szerint rendelkezik:

„**4. §** A polgármester azon bérlők részére, akik 2020. november 4. napján az Önkormányzattal érvényes bérleti szerződéssel rendelkeztek, kérelmükre a jelen rendelet hatálybalépéséig már benyújtott kérelmek esetében 2020. november 4. napjától, egyéb esetben a kérelem benyújtásának időpontjától kezdődően, 2021. március 31. napjáig esedékessé váló bérleti díj teljes összegére a veszélyhelyzet megszűnésétől számított 60. napig tartó, a 3. § (1) bekezdésének *c)* pontja szerinti, kamatmentes fizetési halasztást engedélyezhet a jelen rendeletben megjelölt feltételekkel és azzal, hogy a fizetési halasztás alatt meg nem fizetett bérleti díjat a veszélyhelyzet megszűnésétől számított 60. nap elteltét követő naptól kezdődően legfeljebb 9 havi egyenlő részletben, a bérleti díj bérleti szerződésben meghatározott esedékességével egyidejűleg kell a bérlőnek megfizetnie.

**5. §** A polgármester különösen indokolt esetben azon bérlők tekintetében, akik 2020. november 4. napján az Önkormányzattal érvényes bérleti szerződéssel rendelkeztek, kérelmükre, az általa a Képviselő-testület tagjaiból felkért Véleményező Tanács javaslata alapján a bérleti díjat mérsékelheti, vagy teljes egészében elengedheti. Az ilyen módon történő bevételcsökkenés összértéke nem haladhatja meg éves szinten az 50 millió forintot.

A polgármester a bérleti díjat a jelen rendelet hatálybalépéséig már benyújtott kérelmek esetében 2020. november 4. napjától, egyéb esetben a kérelem benyújtásának időpontjától kezdődően, 2021. március 31. napjáig terjedő időtartamra mérsékelheti vagy engedheti el.

Fizetési halasztást a bérleti díj mérséklése esetében, a bérlő kérelmére a bérleti díj fennmaradó részére is alkalmazni lehet.”

Tekintettel arra, hogy a veszélyhelyzet várhatóan 2021. március 31. napján is fenn fog állni, illetve a világjárvány által okozott gazdasági károk a veszélyhelyzet megszűnését követően is fennmaradnak, javasoljuk a rendelet módosítását oly módon, hogy a rendelet szerinti fizetési kedvezmény 2021. június 30. napjáig terjedő időtartamra esedékes bérleti díj teljes összegére adható legyen.

A rendeletalkotás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

A Kat. 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 1/2021.(II.8.) számú normatív utasítása tartalmazza a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat.

Budapest, 2021. március 23.

 **Szabó Gyula**

 **alpolgármester**

**Budapest Főváros II. Kerületi Önkormányzat Képviselő-testületének …./2021.(……) önkormányzati rendelete a koronavírus-világjárvány második hulláma által okozott helyi gazdasági és társadalmi hatások enyhítése érdekében**

**a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete – a 27/2021. (I. 29.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Budapest Főváros II. Kerületi Önkormányzat polgármestere Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontjában, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. §-ában, 36. § (2) bekezdésében, és 42. § (2) bekezdésében, és a nemzeti vagyonról szóló 2011. évi CXCVI. törvény 18. §-ában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva, a következőket rendeli el.

**1. §**

A koronavírus-világjárvány második hulláma által okozott helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendelet 4. §-ában szereplő „2021. március 31.” szövegrész helyébe a „2021. június 30.” szövegrész lép.

**2. §**

A koronavírus-világjárvány második hulláma által okozott helyi gazdasági és társadalmi hatások enyhítése érdekében a Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendelet 5. §-ában szereplő „2021. március 31.” szövegrész helyébe a „2021. június 30.” szövegrész lép.

**3. §**

Ez a rendelet 2021. április 1. napján lép hatályba és a törvény erejénél fogva az azt követő napon hatályát veszti.

 **Őrsi Gergely**

 **Polgármester**

**dr. Szalai Tibor**

 **Jegyző**

**ÁLTALÁNOS INDOKOLÁS**

A Budapest Főváros II. Kerületi Önkormányzat tulajdonában álló nem lakás céljára szolgáló helyiségek bérlői részére nyújtható kedvezmények megállapításáról szóló 46/2020.(XI.30.) önkormányzati rendelet 2020. december 1. napján lépett hatályba. Rendelet szerinti fizetési kedvezmény a 2021. március 31. napjáig esedékes bérleti díj összegére adható, mely időpont meghosszabbítása indokolt.

**RÉSZLETES INDOKOLÁS**

**1-2. §-hoz**

A rendelet 4. és 5. §-a alapján fizetési kedvezmény - kamatmentes fizetési halasztás, bérleti díj elengedés, illetve mérséklés - a rendelet hatálybalépéséig már benyújtott kérelmek esetében 2020. november 4. napjától, egyéb esetben a kérelem benyújtásának időpontjától kezdődően, 2021. március 31. napjáig esedékessé váló bérleti díj teljes összegére adható.

A veszélyhelyzet várhatóan 2021. március 31. napján is fenn fog állni, illetve a világjárvány által okozott gazdasági károk a veszélyhelyzet megszűnését követően is fennmaradnak, ezért javasoljuk a rendelet módosítását oly módon, hogy a rendelet szerinti fizetési kedvezmény 2021. június 30. napjáig terjedő időtartamra esedékes bérleti díj teljes összegére adható legyen.

**3. §-hoz**

Hatályba léptető rendelkezéseket tartalmaz.